CELEX: 62022TN0041
Language: da
Date: 2022-01-21 00:00:00
Title: Sag T-41/22: Sag anlagt den 21. januar 2022 — Fundacja Instytut na rzecz Kultury Prawnej Ordo Iuris mod Parlamentet

4.4.2022   
            
            
               DA
            
            
               Den Europæiske Unions Tidende
            
            
               C 148/30
            
         
      Sag anlagt den 21. januar 2022 — Fundacja Instytut na rzecz Kultury Prawnej Ordo Iuris mod Parlamentet
      (Sag T-41/22)
      (2022/C 148/41)
      Processprog: polsk
      
         Parter
      
      
         Sagsøger: Fundacja Instytut na rzecz Kultury Prawnej Ordo Iuris (Warszawa, Polen) (ved juridisk rådgiver K. Koźmiński og advokat T. Siemiński)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Europa-Parlamentets beslutning af den 11. november 2021 om etårsdagen for de facto-abortforbuddet i Polen (2021/2925(RSP)) annulleres i sin helhed.
               
            
                  —
               
               
                  Subsidiært, for så vidt som påstanden om fuldstændig annullation af den anfægtede beslutning forkastes, annulleres den pågældende beslutning delvist, dvs. litra »Y«, som er affattet således »[under henvisning] til, at en fundamentalistisk organisation med navnet Ordo Iuris, som er tæt knyttet til den regerende koalition, har været en drivkraft bag kampagner, der undergraver menneskerettighederne og ligestillingen mellem kønnene i Polen, herunder forsøgene på at forbyde abort, opfordringerne til, at Polen trækker sig ud af Istanbulkonventionen, og opfordringerne til oprettelse af såkaldte »LGBTI-frie områder«; der henviser til, at kulturelle og religiøse værdier i Polen således misbruges som begrundelse for at hindre fuld gennemførelse af kvinders rettigheder, ligestilling for kvinder og deres ret til at træffe beslutninger om deres egne kroppe«
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om Europa-Parlamentets manglende kompetence til at træffe den anfægtede beslutning, idet formålet med beslutningen ikke udgør en del af de beføjelser, som Den Europæiske Union er blevet tildelt i traktaterne af medlemsstaterne, og om magtfordrejning ved at anvende den juridiske form, der er kendetegnende for en beslutning, for at omgå kravet om, at der skal foretages ændring af traktaterne, såfremt Den Europæiske Union skal tildeles kompetencer, som den ikke er tildelt i traktaterne.
               
            
                  2.
               
               
                  Andet anbringende om tilsidesættelse af traktaterne eller de retsforskrifter, der vedrører anvendelsen heraf, navnlig tilsidesættelse af artikel 2 TEU, artikel 4, stk. 2, TEU, artikel 6, stk. 3, TEU og artikel 10 TEUF, for så vidt som beslutningen:
                  
                              —
                           
                           
                              udgør en krænkelse af sagsøgerens rettigheder og personlige interesser,
                           
                        
                              —
                           
                           
                              er støttet på ubekræftede og fejlagtige oplysninger om den faktiske og retlige situation i Polen,
                           
                        
                              —
                           
                           
                              indeholder en fejlagtig analyse og fortolkning af folkeretten for så vidt angår spørgsmålet om abort
                           
                        
                              —
                           
                           
                              uberettiget antager at forbuddet mod svangerskabsafbrydelse og beskyttelsen af liv i den prænatale fase er i strid med de i artikel 2 TEU omhandlede værdier, uden hensyntagen til at spørgsmålet om tilladelse til abort ikke udgør en del af medlemsstaternes fælles forfatningsmæssige traditioner, hvilket:
                           
                        
                              —
                           
                           
                              medfører social, politisk og juridisk forskelsbehandling i Den Europæiske Union af de personer, der støtter et forbud mod svangerskabsafbrydelse og beskyttelsen af liv i den prænatale fase, og
                           
                        
                              —
                           
                           
                              tilsidesætter princippet om respekt for medlemsstaternes nationale og forfatningsmæssige identitet.